《玄珠歌 其二十五》
唐代·张果

玄珠得了永无争，不出丹元结实成。因转淘澄轮似月，寻常清净颗中明。

作者简介：唐人。武则天时隐居恒州中条山，往来汾、晋间。尝自言生于尧丙子岁。武后使使召之，佯死不赴。开元中，玄宗好神仙方术之事，因遣使迎至京。欲以玉贞公主降之，大笑不奉诏。寻还山。号通玄先生。有《阴符经太无传》。